Source: http://rovaniemi.cloudnc.fi/fi-FI/Toimielimet/Liikelaitoksen_johtokunta/Kokous_1962019/Tyoohjelma_vuodelle_2019__Paivitys(70928)
Timestamp: 2019-07-19 01:48:28+00:00

Document:
Työohjelma vuodelle 2019 / Päivitys | Rovaniemi
Työohjelma vuodelle 2019 / Päivitys
Liikelaitoksen johtokunta, kokous 19.6.2019
§ 66 Työohjelma vuodelle 2019 / Päivitys
ROIDno-2018-3737
Liikelaitoksen johtokunta, 12.12.2018
Tilaliikelaitos on valmistellut yhteistyössä hallintokuntien kanssa käyttötalouden ja investointien Tilaliikelaitoksen työohjelmat kaupunginvaltuuston vuodelle 2019 hyväksymän talousarvion puitteisiin. Hallintosäännön mukaisesti Liikelaitoksen johtokunta hyväksyy vuosittain Tilaliikelaitoksen työohjelmat. Rakennuspäällikkö Juha Välitalo esittelee työohjelmat kokouksessa.
Liikelaitoksen johtokunta hyväksyy Tilaliikelaitoksen työohjelmat vuodelle 2019.
Liikelaitoksen johtokunta hyväksyi Tilaliikelaitoksen työohjelmat vuodelle 2019.
Kaupunginvaltuuston hyväksymässä talousarviossa vuodelle 2019 Tilaliikelaitoksen investoinnit -kohdassa varattu määrärahaa 6,37 miljoonaa euroa (netto) ja taloussuunnitelmassa vuosille 2020-2021 määrärahaa on varattu 5,5 miljoonaa euroa (netto) vuosittain. Liikelaitoksen johtokunta hyväksyi kokouksessaan 12.12.2018 § 103 Tilaliikelaitoksen työohjelmat vuodelle 2019.
Tilaliikelaitos on neuvotellut Lappia-talolla vuokralla olevan YLE:n toimitilojen tilamuutoksista ja samassa yhteydessä tarvittavista korjaustoimenpiteistä. YLE:n tiloihin on tehty laajemmat korjaustoimenpiteet vuonna 1995. Lappia-talon peruskorjauksen yhteydessä 2013-2015 YLE:n tiloja ei peruskorjattu. YLE on selvittänyt vaihtoehtoisia toimitiloja Rovaniemellä ja on päätynyt ratkaisuun, jossa se voisi sitoutua vuokraamaan tilat pitkällä vuokrasopimuksella (esimerkiksi 10 vuotta). YLE:n tarkoituksena on korjastoimenpiteiden yhteydessä tiivistää toimintansa nykyisten tilojen 2. kerrokseen ja samalla 1. kerroksen tilat vapautuisivat muuhun käyttöön. Hanke on tarkoitus toteuttaa siten, että syksyn 2019 aikana laaditaan tarvittavat suunnitelmat ja varsinaiset korjaustyöt on tarkoitus toteuttaa vuoden 2020 aikana. YLE siirtää toimintansa korjaustoimenpiteiden ajaksi väliaikaisiin tiloihin. Korjaustoimenpiteistä aiheutuvat kokonaiskustannukset ovat arviolta 800.000,00 euroa.
Tilaliikelaitos esittää Liikelaitoksen johtokunnalle, että vuoden 2019 työohjelmiin varataan hankkeen toteutuksen suunnitteluun 50.000,00 euroa. Vuoden 2020 työohjelmiin varataan hankkeen toteutukseen 750.000,00 euroa, jolloin vuoden 2020 Tialiikelaitoksen investoinnit -kohdan määräraha nousee 6,25 miljoonaan euroon (netto). Ennen hankkeen toteutuksen suunnittelun käynnistymistä laaditaan esivuokrasopimus Tilaliikelaitoksen ja YLE:n välille. Mikäli kaupunginvaltuuston hyväksymästä talousarviossa vuodelle 2019 varattu Tilaliikelaitoksen investoinnit kohdassa varattu määräraha 6,37 miljoonaa euroa (netto) ei riitä, Liikelaitoksen johtokunta esittää kaupunginhallitukselle ja edelleen kaupunginvaltuustolle lisämäärärahaa vuodelle 2019.
Liikelaitoksen johtokunta päättää lisätäTilaliikelaitoksen työohjelmiin vuodelle 2019 Lappia-talon YLE:n tilojen korjaushankkeen edellä esitetyn mukaisesti.
Tilaliikelaitos, Kaupunginhallitus
§ 61 Kokouksen laillisuus ja päätösvaltaisuus sekä työjärjestyksen hyväksyminen
§ 64 Ruoka- ja puhtauspalvelujen tuloslaskelman toteutuminen 1.1.-31.5.2019
§ 65 Tilaliikelaitoksen toiminta- ja talouskatsaus
§ 67 Liikelaitoksen johtokunnan kokoukset syksyllä 2019
§ 68 Kaupungintalon tarveselvitys 2019 / Museoviraston lausunto

References: § 66
 § 103

§ 61

§ 64

§ 65

§ 67

§ 68